47 Meters Down

***47 Meters Down*** er en skrekkfilm fra 2017 regissert av Johannes Roberts, etter et manus skrevet av Johanne Roberts og Ernest Riera. Hovedrollene spilles av Claire Holt og Mandy Moore.

Historien følger to søstre som blir invitert til å svømme sammen med hai, på en ferie til Mexico. Men når et vinsj-system holder buret brekker havner buret på havets bunn - med de to kvinnene sittende fast inni buret. Så de to kvinnene må finne seg en vei ut, samtidig som de har lite oksygen igjen, samtidig som en stor hvithai befinner seg i nærheten. Filmen ble sluppet i USA den 16. juni 2017, og i Storbritannia ble filmen sluppet den 26. juli 2017. En oppfølger, 47 Meters Down: Uncaged, ble offentliggjort i august 2019.

## Handling
Søstrene Lisa og Kate er på ferie i Mexico, etter at Lisas kjæreste nylig slo opp med henne. De bestemmer seg for å se om de kan få øye på hai i et dykker-bur, sammen med to lokale menn. Men Lisa, som aldri drevet med dykking før, er skeptisk til båten og eieren - kaptein Taylor. Men likevel lyver de til ham, og påstår ham at de begge er erfarne dykkere. Så han går med på å ta dem med ut på båten hans. Lisa og Kate foretar en nedstigning i et bur, med oksygen-masker som lar dem snakke med Taylor på overflaten og med hverandre. De blir snart omringet av hvithaier, men en vinsj blir ødelagt, og buret synker ned mot havbunnen. Plutselig befinner de seg 47 meter under overflaten, og kan ikke lenger kommunisere med båten.

Kate svømmer oppover til hun klarer å gjenoppta kommunikasjonen med Taylor. En av mennene hans, Javier, forsøker å komme ned til dem med en ekstra vinsj-kabel. Han råder dem til å bli værende i buret, fordi haiene befinner seg i nærheten. Begge kvinnene går snart tom for oksygen. Javier blir imidlertid drept av en hvithai. Lisa tar harpunen hans og vinsj-kabelen, før hun svømmer tilbake til buret. Reservekabelen blir festet, men den slutter snart å fungere - så buret synker ned igjen. Den lander på Lisas bein, slik at hun blir sittende fast. Kate forteller Taylor at de har lite oksygen, og at Lisa er fanget. Han sender ned oksygen-flasker, og forteller dem at den amerikanske kystvakten er en time unna. Han advarer også om at den andre oksygen-flasken kan forårsake nitrogen-narkose, noe som kan føre til hallusinasjoner.

Kate forlater buret for å hente oksygen-flaskene. Men når hun kommer tilbake til buret, blir hun angrepet og (tilsynelatende) skadet av en hvithai. Lisa klarer etter hvert å løfte opp buret, frigjøre beinet sitt, og hun svømmer til Kate. Når det virker som Kate bare er skadet bestemmer de seg for å svømme til overflaten. Når det er 20 meter igjen til overflaten minner Taylor dem på at de burde vente i fem minutter for å dekomprimere og unngå trykkfallsyke. Men de oppdager at de er omringet av haier. Lisa blir angrepet igjen, og når mennene endelig klarer å dra søstrene opp i båten oppdager de at hun har mistet halve beinet.

Det avsløres deretter at Lisa har hallusinert på grunn av nitrogen-narkose, og at hun fremdeles befinner seg på havbunnen med beinet fastklemt under buret - samtidig som Kate har forsvunnet. Når dykkere fra kystvakten ankommer for å redde henne, begynner hun å komme seg ut av hallusinasjonen. Hun roper etter Kate, men innser at ble drept tidligere av den store hvithaien.

## Skuespillere
* Claire Holt som Kate
* Mandy Moore som Lisa
* Matthew Modine som kaptein Taylor
* Chris Johnson som Javier
* Yani Gellman som Louis
* Santiago Segura som Benjamin

## Referanser


## Eksterne lenker
*